5.9.2008 Den Europæiske Unions Tidende L 238/27 KOMMISSIONENS BESLUTNING af 2. april 2008 om statsstøtte C 38/07 (ex NN 45/07) iværksat af Frankrig til fordel for Arbel Fauvet Rail SA (meddelt under nummer K(2008) 1089) (Kun den franske udgave er autentisk) (EØS-relevant tekst) (2008/716/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), efter at have opfordret interesserede parter til at fremsætte deres bemærkninger i overensstemmelse med disse artikler (1), og ud fra følgende betragtninger: 1. SAGSFORLØB Kommissionen blev ved en klage underrettet om visse støtteforanstaltninger iværksat af Frankrig til fordel for virksomheden Arbel Fauvet Rail (AFR). Ved henvendelser af 28. januar 2006, 25. oktober 2006, 30. januar 2007 og 6. juni 2007 fremlagde Frankrig yderligere oplys- ninger. Ved brev af 12. september 2007 underrettede Kommis- sionen Frankrig om sin beslutning om at indlede proce- duren efter traktatens artikel 88, stk. 2, vedrørende den pågældende støtte. 3) Frankrig fremlagde kommentarer ved henvendelser af henholdsvis 12. oktober 2007 og 18. og 19. december 2007. Kommissionens beslutning om at indlede den formelle undersøgelsesprocedure blev offentliggjort i Den Europæ- iske Unions Tidende (?). Kommissionen opfordrede interes- serede parter til at fremsætte deres bemærkninger til støtten. Kommission har ikke modtaget bemærkninger fra inter- esserede parter. 2. BESKRIVELSE AF STØTTEN 2.1. Støttemodtager AFR fremstiller jernbanemateriel og har specialiseret sig i godsvogne og tankcontainere. Virksomheden er en af de største producenter på det europæiske marked for rullende jernbanemateriel. Virksomheden ligger i Douai (departementet Nord) og beskæftiger for øjeblikket ca. 265 medarbejdere. AFR var i 2005 100 % ejet af selskabet Arbel SA (?). AFR beskæftigede på daværende tidspunkt ca. 330 medarbej- dere. Driften af AFR har været tabsgivende i flere år. Virksom- hedens økonomiske vanskeligheder forværredes fra og med 2001. Denne tendens blev kun styrket i tidsrummet 2002 til 2005. Følgende tabel opstiller en række nøglein- dikatorer for AFR's resultater i tidsrummet forud for støt- tens tildeling. (EUR) Pr. 31.12.2004 Pr. 31.12.2003 Pr. 31.12.2002 Pr. 31.12.2001 Omsætning 22 700 000 42 700 000 42 000 000 70 000 000 Nettoresultat — 11 589 620 — 14 270 634 — 2083 746 — 10 500 000 Egenkapital — 21 090 000 — 23 000 000 — 8 700 000 — 6 600 000 ()) EUT C 249 af 24.10.2007, s. 17. ) Se fodnote 1. () AFR blev den 29.6.2007 overtaget af selskabet IGF Industries. Selskabsnavnet blev dermed ændret til »IGF Industries — Arbel Fauvet Rail«.